Diari Oficial de la Generalitat Valenciana


Sumari del DOGV 5730, del 28-03-2008 (2008/3535)

ORDE de 26 de febrer de 2008 de la Conselleria de Presidència, per la qual s'aprova la creació, classificació i exempció de l'obligació de mantindre el lloc de Secretaria en la Mancomunitat Alt Túria.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5730

Data del DOGV
:   28-03-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/3535


Data del document
:   26-02-2008

Organisme emissor
:   Conselleria de Presidència

Tipus de document
:   Ordre

Descriptors 

:   * associació de municipis
    * administració local
    * qualificació del personal
    * comptable
    * professió administrativa

ORDE de 26 de febrer de 2008 de la Conselleria de Presidència, per la qual s'aprova la creació, classificació i exempció de l'obligació de mantindre el lloc de Secretaria en la Mancomunitat Alt Túria. [2008/3535]  
El Ple de la Mancomunitat Alt Túria, en la sessió del dia 12 de setembre de 2007 va acordar sol·licitar a la conselleria de Presidència la creació del lloc de treball de Secretaria i la seua classificació en classe tercera, reservat a funcionaris de la subescala de Secretaria-Intervenció.  
Així mateix, en l'esmentat acord plenari se sol·licita que s'instruïsca el corresponent expedient d'exempció del manteniment del lloc i que les funcions siguen exercides per funcionari d'administració local amb habilitació de caràcter estatal d'algun dels municipis que la integren, per mitjà del sistema d'acumulació.  
La Diputació Provincial de València ha emés un informe favorable a l'exempció sol·licitada mitjançant un acord adoptat en la sessió de data 5 de desembre de 2007.  
L'expedient ha sigut tramitat d'acord amb les prescripcions legals.  
Vist el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, que establix que fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació estatal.  
De conformitat amb el que establixen els articles 5, 16, 17 i 18 del Decret 159/1997, de 29 d'abril, del Govern Valencià, pel qual s'aprova el reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional, i fent ús de la competència atribuïda per l'article 2.2 a) i c) del mateix text legal.  
ORDENE  
Primer  
Crear el lloc de Secretaria de la Mancomunitat Alt Túria i classificar-lo en classe tercera. La provisió d'este lloc està reservada a funcionaris d'administració local amb habilitació de caràcter nacional de la subescala de Secretaria-Intervenció.  
Segon  
Eximir la Mancomunitat Alt Túria de l'obligació de mantindre el lloc de Secretaria. Les funcions reservades al lloc esmentat seran exercides per funcionari d'administració local amb habilitació de caràcter nacional d'algun dels municipis que la integren, per mitjà del sistema d'acumulació.  
Contra esta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 26 de febrer de 2008  
El vicepresident primer i conseller de Presidència  
Vicente Rambla Momplet